आबूरोड आगार को मिली 17 नई बसें
बसोंकी कमी से जूझ रहे आबूरोड आगार को विभिन्न प्रकार की 17 नई बसें मिली हैं। इनमें पांच स्टार लाइन टू बाई टू, दस ब्लू लाइन बसें थ्री बाई टू दो स्लीपर टू बाई वन बसें शामिल हैं। प्रथम चरण में शनिवार को छह ब्लू लाइन बसें यहां पहुंची। आगार प्रबंधन द्वारा बसों को लेकर आने वाले चालकों का अभिनंदन किया गया। इसके बाद विधिवत पूजा-अर्चना कर इन्हे कार्यशाला में खड़ी करवाया गया। इन बसों को आवश्यकतानुसार शीघ्र ही विभिन्न मार्गों पर संचालित किया जाएगा। इस अवसर पर आबूरोड आगार के यातायात प्रबंधक मोहम्मद जफर खान, प्रबंधक यातायात उमेश नागर, प्रबंधक संचालन संदीप कुमार अनिल मोदी सहित अधिकारी-कर्मचारी मौजूद थे। मुख्यमंत्री वसुंधराराजे सिंधिया ने शुक्रवार को जयपुर से हरी झण्डी दिखाकर इन बसों को रवाना किया था।
यात्रियों को मिलेगी पूरी जानकारी
नईबसों में यात्रियों की सुविधाओं का ध्यान रखा गया है। इसमें सीटें अधिक आरामदायक हैं। बस के केबिन में चालक के ऊपर डिस्पले बोर्ड में राजस्थान राज्य पथ परिवहन निगम आपका स्वागत करता है चलता रहेगा। इसके साथ ही बस कहां से कहां जाएगी प्रदर्शित होगी। जीपीएस सिस्टम लगाया गया है। आगार प्रबंधन जब चाहे बस का लोकेशन एवं गति सीमा की जांच कर सकता है।
यात्रियों को मिलेगी सुविधा
आबूरोडआगार को लम्बे समय से बसों की कमी का सामना करना पड़ रहा था। इससे पूर्व में कोटा बांसवाड़ा के साथ उपलागढ़, निचलागढ़ मार्गों पर बसों का संचालन रोकना पड़ा था। इस निर्णय से आगार को राजस्व नुकसान भी हुआ था। इसके साथ ही दिल्ली एवं जयपुर के लिए पुरानी बसें चलाई जा रही थी। उदयपुर मार्ग पर सवेरे सवा नौ बजे ग्रामीण परिवहन सेवा की मिनी बस संचालित हो रही थी।
आबूरोड. आगार में पहुंची रोडवेज की नई बसें। फोटो|भास्कर
अच्छी खबर
hin_Deva hin_Deva hin_Deva hin_Deva hin_Deva hin_Deva bho_Deva bho_Deva